钦定古今图书集成/明伦汇编/氏族典/第408卷 > 许扆
## 钦定古今图书集成/明伦汇编/氏族典/第408卷 > 许扆

按《元史许国祯传》：“扆字君黼，一名忽鲁火孙，从其父
国祯，事世祖于潜邸，进退庄重，世祖喜之，赐今名。入
备宿卫，忠慎小心，除礼部尚书，提点太医院事。每外
国使至，必命与之语，辞理明辩，莫不倾服。成宗即位，
迁中书右丞，改陕西行中书省右丞。有足疾不能行，
每国有大政，诏使近侍即其家问之，特授荣禄大夫”、
大司徒，食其禄终身，谥《僖简》。